Wikiloc - 271. Senderisme en tren. Tagamanent (100 Cims) des del Figaró seguint el PR C-213 per la font Degotalls i els forns de calç
Senderisme en tren
Senderisme en tren on Wikiloc
271. Senderisme en tren. Tagamanent (100 Cims) des del Figaró seguint el PR C-213 per la font Degotalls i els forns de calç on Wikiloc

Accés a pl. Major

Antiga sagristia Tagamanent

Camí de Vallcàrquera (asfalt)

Can Coll

Can Sant

Collet de la Creu de Can Coll 848 m

Collet de Sant Martí

El Solà (ruïnes)

Els Degotalls

Estació de Figaró

Fi asfalt

Font de la Coveta

Font de Sant Joan

Font del Molí

Forns de Calç de la Pedralba

La Rectoria de Vallcàrquera

Mirador (Sant Martí de Tagamanent)

Pista asfaltada (indicador PR)

Sant Pere de Vallcàrquera

Santa Eugènia del Congost

Sta. Maria de Tagamanent

Trencall a Vallcàrquera

Vistes (a la dreta)

271. Senderisme en tren. Tagamanent (100 Cims) des del Figaró seguint el PR C-213 per la font Degotalls i els forns de calç - Wikiloc
LA TRAVESSA Caminada circular amb sortida i arribada des de l'estació de Figaró que recorre el vessant de ponent del turó de Tagamanent seguint en tot moment el PR C-213. La pujada és fa pel camí clàssic al Tagamanent des del Figaró, és a dir, aquell que puja per la riera de Vallcàrquera i que passa pels collets de la Creu d'en Coll i de Sant Martí. No cal dir que l'ascens és directe i força dret, amb un guany de prop de 740 m en poc més de 7 quilòmetres. El descens, més suau, es fa bàsicament per pista, i algun corriol, pel vessant occidental del Tagamanent. De baixada ens apartarem del camí marcat a fi de visitar les fonts de Sant Joan, dels Degotalls i de la dels Coveta. També aprofitarem per acostar-nos fins el forn de calç de Pedralba. Un element que malauradament és massa present a la ruta és l'asfalt. Especialment greus són els 430 metres que trobem abans del collet de Sant Martí. Tot i que són pocs metres, caminem per l'antiga pista ara asfaltada i oberta al trànsit que facilita el pas de vehicles fins a la masia restaurant de Bellver. Al nostre parer, un accés asfaltat en mig del parc natural és contrària a la preservació d'un espai natural. També cal esmentar els 3,5 darrers quilòmetres de la ruta que trobarem durant tot el camí del Congost i que lamentablement enfosqueixen el final de travessa. Tot i així, durant la caminada anirem topant amb múltiples elements d'interès. Alguns són a la vora del camí, d'altres, com la font dels Degotalls, caldrà separar-se uns metres fora del sender senyalitzat, però que amaneixen de forma agradable la ruta. Els principals elements que podrem veure són: - Font de la Noguera Punxaguda: Situada a la riera de Vallcàrquera, en una ombrívola raconada envoltada de vegetació. - Font del Molí i ruïnes de molí: Petita font a tocar de la pista asfaltada formada per una roda de molí encastada a terra. A tocar hi ha una bassa i l'edifici del molí de Xicola o de Vallcàrquera. - Sant Pere de Vallcàrquera: ermita romànica situada a tocar de la masia de Can Xicola. - La Rectoria de Vallcàrquera: masia del s. XVII recuperada com a casa de colònies propietat de la Diputació de Barcelona. - Can Coll: collada on hem de tornar després de pujar el Tagamanent a fi de continuar amb la ruta. - Tagamanent: cim inclòs als 100 Cims de la FEEC. Grans vistes cap a Osona. - Ruïnes del Solà: poc vistoses ruïnes d'un antic mas, situades uns metres a la dreta del camí principal. - Font de Sant Joan: font mig engolida per la vegetació i apartada uns metres del camí. Broc de ferro amb una imatge de Sant Joan en ceràmica al capdamunt. L'esplanada està dominada per un esplèndid exemplar de til·ler de 18 m d'alçada. - Els Degotalls: interessant font situada fora sender. L'entorn es va arranjar fa un temps. Ara presenta cert estat de deixadesa, amb un banc de ferro a l'esplanada força rovellat. - Font de la Coveta: situada sota una balma a tocar d'una propietat privada, a escassos metres a la dreta del sender. - Forns de calç de la Pedralba I i II: antics forns de calç situats a l'extrem inferior del parc urbà de Pedralba. - Pont del Torn: petit pont de ferro que creua el Congost pocs metres abans d'un petit saltant. A tocar, abans de creuar el riu, hi ha l'ajuntament del municipi de Tagamanent. - Sta. Eugènia del Congost: ermita situada al terme municipal de Tagamanent. Originària del s. XII amb múltiples reformes a l'època moderna. - Can Sant: mas situat a tocar del Congost sobre l'antic camí Ral Barcelona-Vic. Un plafó recorda el pas per aquí de tropes republicanes i refugiats el 1939. - Nucli vell del Figaró : tot i que la ruta no el recorre, paga la pena acostar-se fins a la plaça Major, l'església parroquial de Sant Rafael i Santa Anna o el molí d'en Cortés, on hi ha un útil punt d'informació. - Hotel Congost: emblemàtic establiment construït als anys 20 del segle passat fruit de l'arribada d'estiuejants gràcies al ferrocarril. D'estil noucentista. ELS SENDERS La travessa segueix en tot moment el PR C-213. Com en tots els parcs de la Diputació, no trobarem marques de pintura als elements naturals o artificials tret d'alguns llocs puntuals. Per un costat està bé no malmetre cap mena d'element, però per d'altre, sovint es troben a faltar indicadors de seguiment en algunes cruïlles. DIFICULTAT Mitjana. Recorregut bàsicament per pista tret d'alguns trams de corriols. La pujada al Tagamanent és directa. Hi ha trams de sender, especialment a la baixada, on es troben a faltar indicadors en un parell o tres de cruïlles. Cal estar atents al gps. ELS TRENS Ruta circular amb sortida i arribada des del Figaró, municipi del Vallès Oriental. L'estació és situada a la línia que uneix Barcelona, Ripoll i Puigcerdà. - ESTACIÓ DE SORTIDA/ARRIBADA: Figaró (Rodalies). Sense cap equipament, només una petita marquesina on protegir-se de les inclemències meteorològiques. A pocs minuts del centre de la població. Podeu consultar tots els horaris a: - Rodalies de Catalunya